section_heading: NGC 5866 ili M102?
paragraph_text: Prilikom određivanja položaja M102, Charles Messier napravio je pogrešku od oko 5° u rektascenziji. Zbog toga su se pojavile sumnje da je M102 zapravo M101. Dvije godine nakon izdavanja druge inačice kataloga čak je i Pierre Méchain počeo tvrditi da sumnja u svoje otkriće. Zbog toga se dugo vremena otkriće NGC 5866 pripisivalo Williamu Herschelu koji je galaksiju otkrio 1788. godine i dao joj kataloški broj H I.125. Naknadni pregled dokumenata i pisama iz tog razdoblja pokazali su da je Méchain ipak otkrio NGC 5866. Unatoč greški pri određivanju položaja opisi koje je dao Méchain za M101 i M102 previše se razlikuju da bi se mogli smatrati istim objektom. Tako je Méchain M101 opisao sljedećim riječima: